Cuneiform Tablet AKT 1 25 (Ist. 12482)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma sà-ba-sí-a-ma a-šu-mì ṭup-pì-im ša É wa-áš-ḫu-pá ša ta-áš-pu-ra-ni i-lá-áp-ra-at-ba-ni iš-tí-kà ṣa-ba-at-ma ṭup-pì pí-té-ma ṭup-pá-am ša 52 ma-na KÙ.BABBAR ša a-na-aḫ-DINGIR gu₅-ba-áb-tim a-ḫa-tí-šu ù a-al-DUG a-ḫi-šu ša 2-šé-na bé-ta-an e-ru-ba-tù-ni šé-li-ma i-na ṣí-ba-at ṭup-pí-im a-wi-lu a-ni-ú-tum wa-du-ú a-šar a-wi-lu a-ni-ú-tum da-a-nu wa-du-ú ma-e ší-qí-ma ḫa-li-iq É-tí ki-lá-le-ma qá-at-kà li-iṣ-ba-sú-nu 1 ṭup-pu-um ša 21 ma-na 10 GÍN KÙ.BABBAR ša i-ṣé-er ša-lim-a-šur i-ku-núm ù sà-ba-sí-a DAM.GÀR i-šu-ú KÙ.BABBAR i qá-qá-ad šál-mì-ni ra-ki-is ṭup-pá-am šé-li-šu-ma a-mu-ur-ma a-šar KÙ.BABBAR a-šu-mì ì-lí-iš-tí-kál lá-qí-e wa-du-ú ma-e ší-qí-ma DUMU ša-lim-a-šur a pu-tí-kà-ma kà-li-im-šu-ma šu-ma a-wa-tám i-ga-mar li-ig-mu-ur KÙ.BABBAR a-na DAM.GÀR áš-qú-ul-ma ṭup-pá-am ú-še-ṣí a ma-lá ta-le-e-ú a-wa-tám gu-mu-ur 1 ṭup-pu-um ša ku-nu-uk ì-lí-a-lim DUMU sú-kà-li-a ša 8 ma-na KÙ.BABBAR ša 2 ma-na KÙ.GI il₅-qé-ú ṭup-pu-um i-ba-ší lá i-ba-ší-ma i-ba-ší úz-ni pí-té a-na ṭup-pé-e ša ší-bi₄ ša a-šu-mì i-ku-nim DUMU sà-ma-a al-ta-qé-ú KÙ.BABBAR 1 ma-na ù e-li-iš ag-mu-ur-ma a-ta ta-li-ik-ma ba-lu-um ga-am-ri-a lá-qá-im ṭup-pí-a ta-áp-té-ma ṭup-pí-e ša ší-bi₄ tù-šé-li-ma i-na KÙ.BABBAR 1 GÚ ù 2 GÚ me-er-e lá-li-im dí-in a-ḫi a-ta be-lí a-ta ga-am-ri lá i-ḫa-li-qá-ni ga-am-ri DUMU lá-li-im ša-dí-in ṭup-pu-um ša dí-in kà-ri-im wa-aḫ-šu-ša-na ṣa-ḫe-er GAL ša 0.66666 ma-na KÙ.GI ù ṣí-ba-sú i-na ṭup-pí-a ša a-na {d}IŠKUR ḫa-bu-lá-ku-ni i-ṣa-ḫe-er-ma 0.66666 ma-na ù ṣí-ba-sú en-um-a-šur i-ša-qú-lu-ú ṭup-pu-um ša kà-ri-im i li-bi₄ ṭup-pì-a i-ba-ší ša-ni-um ṭup-pu-um ša kà-ri-im i-ba-ší ša ší-im-tám zu-pá i-ša-qal ṣí-ib-tám a-na-ku a-ša-qal šu-a-tí ṭá-bi₄-šu-ma ša 0.66666 ma-na a kà-ri-im šu-ku-ma ṭup-pá-am ša kà-ri-im li-qé-a-am ša ki-ma i-na mì-ma zu-pá i-šu i sú-ḫu-pí-im ša {d}IŠKUR i-lá-qé